สโมสรฟุตบอลมาร์เบยา

สโมสรฟุตบอลมาร์เบยา เป็นสโมสรฟุตบอลของสเปน ตั้งอยู่ที่เมืองมาร์เบยา ในแคว้นอันดาลูซิอา ก่อตั้งขึ้นในปี 1997 ปัจจุบันลงแข่งขันในปริเมราเฟเดราซิออน กลุ่มที่ 2 โดยใช้สนามดามา เด โนเช เป็นสนามเหย้า

 ประวัติสโมสร 
อูนิโอน เดปอร์ติบา มาร์เบยา ก่อตั้งขึ้นในปี 1997 ทันทีหลังจากการยุบทีมของ กลุบ อัตเลติโก มาร์เบยา ซึ่งก่อตั้งเมื่อ 38 ปีก่อน และมีเจ้าของคือ เฆซุส ฆิล ซึ่งเป็นประธานของอัตเลติโกเดมาดริดด้วย ฤดูกาล 2000–2001 ทีมคว้าแชมป์กลุ่มที่ 9 ของเตเซราดิบิซิออน แต่พลาดเลื่อนชั้นหลังจากแพ้ทีมเรอัลเบติสเบในรอบเพลย์ออฟ ต่อมา มาร์เบยาได้ผ่านเข้ารอบการแข่งขันโกปาเดลเรย์เป็นครั้งแรก มาร์เบยาพ่ายคาบ้านให้กับเซเด ดีเตอร์ ซาฟรา 0-1 ในรอบคัดเลือก ในที่สุด ในปี 2003 ทีมมาร์เบยาก็ได้เลื่อนชั้นขึ้นสู่เซกุนดาดิบิซิออน เบ

ในเดือนกันยายน 2007 มาร์เบยาถูกเทคโอเวอร์โดยเอียน แรดฟอร์ด และ เวย์น เอลเลียต กลุ่มนักธุรกิจจากบริษัท HI Group ซึ่งเป็นบริษัทข้ามชาติที่ดำเนินธุรกิจด้านกีฬา การพักผ่อนหย่อนใจ อสังหาริมทรัพย์ และการท่องเที่ยว ในปี 2009 มาร์เบยาเข้าร่วมการแข่งขันเพลย์ออฟเพื่อเลื่อนชั้นสู่เซกุนดาดิบิซิออนเป็นครั้งแรก แต่พ่ายต่อยอร์กาเดปอร์ติบาด้วยสกอร์รวม 1-2 ในฤดูกาลถัดมา พวกเขาได้ผ่านเข้าสู่รอบ 32 ทีมสุดท้ายของโกปาเดลเรย์ แต่ต้องตกรอบไปด้วยสกอร์รวม 0–8 จากการพบกับอัตเลติโกเดมาดริด ฤดูกาลนี้จบลงด้วยการตกชั้น หลังจากพวกเขาอยู่ในเซกุนดาดิบิซิออน เบ มา 7 ปี

เมื่อวันที่ 28 มิถุนายน 2013 สโมสรฟุตบอลอูนิโอน เดปอร์ติบา มาร์เบยา ได้มีการเปลี่ยนชื่อเป็น สโมสรฟุตบอลมาร์เบยา โดยได้รับความเห็นชอบจากกลุ่มเจ้าของทีมชาวรัสเซีย ที่มีนายอเล็กซานเดอร์ กรีนเบิร์ก เป็นประธาน การเปลี่ยนชื่อครั้งนี้มีวัตถุประสงค์เพื่อขยายฐานแฟนคลับไปยังต่างประเทศให้กว้างขึ้น จบฤดูกาล มาร์เบยาสามารถเลื่อนชั้นจากเตเซราดิบิซิออน ได้สำเร็จ หลังจากเอาชนะเซเด เอลเดนเซไป 3–2 ในรอบเพลย์ออฟ โดยต้องเล่นต่อเวลาพิเศษ ซึ่งนับเป็นการอยู่เตเซราดิบิซิออนมา 4 ปี ในฤดูกาลปกติ ทีมมาร์เบยาทำผลงานได้อย่างยอดเยี่ยม ด้วยการจบอันดับสอง ทำให้ได้สิทธิ์เข้าร่วมการแข่งขันเพลย์ออฟเลื่อนชั้นสู่เซกุนดาดิบิซิออน อย่างไรก็ตาม ในรอบแรก พวกเขาต้องพ่ายให้กับทีมเซลตาเดอบิโก เบ ในการดวลจุดโทษ ทำให้ต้องตกรอบไป

เดือนพฤศจิกายน ปี 2018 อเล็กซานเดอร์ กรินด์เบิร์ก ได้ตัดสินใจขายสโมสรมาร์เบยาให้กับนายจ้าว เจิน นักลงทุนชาวจีน ในฤดูกาล 2019-2020 ทีมสามารถคว้าอันดับสองได้อีกครั้ง ทำให้มีสิทธิ์เข้าร่วมการแข่งขันเพลย์ออฟ โดยรอบเพลย์ออฟทั้งหมดจัดขึ้นในพื้นที่ใกล้เคียง เนื่องจากสถานการณ์การระบาดใหญ่ของโรคโควิด-19 อย่างไรก็ตาม พวกเขาต้องพ่ายให้กับเอสเซเร เปนญา เดปอร์ติบา เนื่องจากการปรับโครงสร้างลีกในฤดูกาล 2020–2021 ทำให้สโมสรมาร์เบยาต้องตกชั้นจากเซกุนดาดิบิซิออน เบ ลงไปเล่นในเตเซราเฟเดราซิออน ซึ่งเป็นลีกที่ต่ำกว่า ในเดือนเมษายน ปี 2023 มาร์เบยาประสบความสำเร็จในการเลื่อนชั้นขึ้นสู่เซกุนดาเฟเดราซิออน หลังจากทำผลงานได้อย่างยอดเยี่ยมและคว้าแชมป์กลุ่มในเตเซราดิบิซิออนมาครองได้สำเร็จ การเลื่อนชั้นครั้งนี้ถือเป็นการรอคอยของทีมเป็นเวลา 2 ปี อัลเบร์โต เลฆาร์รากา ผู้รักษาประตูของทีมเฉลิมฉลองโอกาสนี้ด้วยการเปิดเผยว่าเป็นเกย์

ฤดูกาลแรกของมาร์เบยาในเซกุนดาเฟเดราซิออน จบลงด้วยความสำเร็จ ด้วยการเลื่อนชั้นสู่ปริเมราเฟเดราซิออน ในเดือนมิถุนายน 2024 มาร์เบยาสามารถเอาชนะทั้งเกตาเฟ เบ และอูเด โลโกรเนส ในรอบเพลย์ออฟสองนัด หลังจากที่สโมสรมาร์เบยาเลื่อนชั้น มีการประกาศว่า กาเซมีรู กองกลางทีมชาติบราซิลของแมนเชสเตอร์ยูไนเต็ด จะเข้ามาลงทุนในสโมสร

 อ้างอิง 

หมวดหมู่:สโมสรฟุตบอลในแคว้นอันดาลูซิอา
ม
หมวดหมู่:สโมสรฟุตบอลในประเทศสเปน